**Pripomienkovanie projektovej dokumentácie stupeň DUR**

**Revitalizácia** **Námestia republiky** **v Petržalke**

## Architektonické riešenie

### Ing.arch. Anna Bánhegyi a Ing. Ivan Stankoci, PhD., Oddelenie krajinnej tvorby a verejných priestorov, MIB

Bez pripomienok

## Krajinárske riešenie

### Ing. Peter Bali PhD., Oddelenie tvorby mestskej zelene (OTMZ), Referát projektov a plánovania

Bez pripomienok

**Ing. Zuzana Pšenáková, PhD. a Mgr. Eva Házyová, Referát správy parkov a záhrad**

Bez pripomienok

**Ing. Petra Hanakovičová, Referát projektov a plánovania**

Bez pripomienok

## Voda

### Ing. Milena Vargová, Slovenský vodohospodársky podnik (SVP)

Zopakujem podmienky uvedené v 04/2024:

1. Štúdia je upravená podľa dohody z osobného stretnutia – súhlasíme s týmto návrhom a pri rozpracovávaní do ďalšieho stupňa je nutné dodržať:
2. Zákon č. 364/2004 Z.z. o vodách v znení v znení neskorších predpisov.
3. Celé Chorvátske rameno je vodnou stavbou a koryto je tvorené dvojitým lichobežníkom na ktoré sa vzťahujú príslušné ustanovenia vodného zákona.
4. Chodníky navrhnuté popri Chorvátskom ramene požadujeme navrhnúť a následne vybudovať na možné zaťaženie ťažkou technikou správcu toku s minimálnou šírkou 3,5 m. táto podmienka nie je v predloženom návrhu PD pre DÚR splnená. Chodníky majú šírku 2,0 – 2,5 m. tam sa náš traktor nezmestí VŠETKY?všetky pri ramene
5. Všetky druhy schodov navrhnuté v koryte musia byť zapustené a mali by kopírovať terén.
6. Ak budú vysádzané dreviny na pozemky vo vlastníctve SVP, je na ne nutné uzatvoriť zmluvu (viď záznam zo stretnutia).
7. Na všetky aktivity na pozemkoch vo vlastníctve SVP, š.p. bude nutné uzatvoriť zmluvu (aj na dočasné zábery aj na trvalé)

Nové pripomienky k predloženej PD pre DÚR:

1. Hotovú finálnu PD pre DÚR je nutné zaslať aj so žiadosťou o vyjadrenie na SVP, š.p. Povodie Dunaja, odštepný závod, Martinská 49, Bratislava.
2. Schodiská v celkovom počte 3ks smerom k /do Chorvátskeho ramena sú navrhnuté tak aby kopírovali terajší priečny profil koryta. To je správne, ale je nutné doplniť aspoň jeden vzorový priečny rez s rozmermi
3. Zásadný problém vidím v šírke prístupových chodníkov. Naša technika má šírku 3,0 m a teda chodníky požadujeme vybudovať na šírku 3,5 m, tak ako som písala už predtým.
4. v koryte Chorvátskeho ramena dôjde k výrubu 1 ks stromu (pri navrhovanom schodisku do Chorvátskeho ramena) – OK (treba dodržať podmienky: výrub zrealizovať na vlastné náklady + určiť cenu drevnej hmoty znaleckým posudkom + uzavrieť zmluvu s právnym oddelením)
5. v koryte Chorvátskeho ramena je navrhnutá výsadba nových stromov - nutné odkonzultovať nad detailnou situáciou (treba dodržať podmienky: uzavrieť zmluvu + starostlivosť o stromy), čiastočne je to možné, avšak ani o 10-20 rokov po výsadbe nesmú tieto stromy robiť problém údržbe
6. Je nutné dodržať podmienky uvedené vyššie 04/2024

## Dopravné riešenie

### ng. Mário Peško, Ing. Daniel Bartoň, Referát riadenia dopravy

1. Trvá pripomienka: VDZ vyšrafovaný priestor na Romanovej a Jiráskovej nahradiť trvalým stavebným riešením, napr. Kamenné kocky: 
2. Priebežné chodníky žiadame navrhovať v zmysle Manuálu verejných priestorov (Princípy a štandardy priestorov chodníkov, povrchov chodníkov a priestorov cyklotrás) a Technických listov mesta Bratislavy
3. Doplniť priechod pre chodcov vedľa priechodu pre cyklistov aj na rameno Romanova v križovatke so Ševčenkovou: 

### Do ďalšieho stupňa PD: Previesť cyklistov v smere od električkovej trate na samostatnú oddelenú cyklotrasu aspoň ochranným pruhom pre cyklistov: Ing. Dušan Jarolín, Oddelenie hromadnej dopravy

Bez pripomienok

### Ing. Martina Barloková, Referát dopravného plánovania

Bez pripomienok vo vzťahu k platnému ÚPN hl. Mesta. Projekt je vecne koordinovaný s PD “Petržalská os - chodníky a cyklochodníky (objednávateľ: Metro Bratislava a.s. 12/2021), na ktorú bolo vydané súhlasné ZST v roku 2022 (MAGS OUIC/43534/2022-12732, 68963/2021).

### Ing. Stanislav Skýva, Oddelenie pešej a cyklodopravy

* Riešiť vedenie cyklistov smerom na Osuského samostatnou infraštruktúrou pre cyklistov, nie zdieľaným pruhom s BUS pruhom. (duplikácia poslednej poznámky referátu riadenia dopravy
* Na južnom konci námestia ukončenie cyklotrasy riešiť plynulým “dočasným” zaustením do priľahlého chodníka.

### Mgr. Martin Hangai, Referát evidencie majetku pre parkovanie

Bez pripomienok

### Dávid Radovan Jančula, Referát implementácie parkovacej politiky

Bez pripomienok

### Juraj Jednrišák, Michal Dekánek, Dopravný podnik Bratislava (DPB)

Bez pripomienok

## Programové riešenie

### Martin Štamm, BKIS, Sekcia technickej podpory podujatí

* Prístup pre nákladné vozy - OK
* Elektrická prípojka - OK, elektrický rozvod neviem moc posúdiť
* Vodovodné prípojky a kanalizáciu som nevedel identifikovať - ale verím, že nejaký prístup k vode a kanálu tam bude
* Podložie námestia - neviem, kde hľadať s akým zaťažením námestia máme počítať - spomínal som, že ak chceme robiť väčšie kultúrne projekty potrebujeme zaťaženie aspoň 1000kg/m2
* Pódium - neviem zistiť či sa počíta s pevným, alebo rozoberateľným a takisto neviem zistiť či sa počíta s nejakým kotvením prestrešenia pódia
* Zázemie k pódiu - neviem či sa to rieši v tejto fáze, ale nenašiel som objekt, ktorý by mohol slúžiť ako zázemie
* Osvetlenie areálu - to sa už rieši v tejto fáze ?

## Stavebno-technické požiadavky

### Ing. Zuzana Hluzáková, Sekcia výstavby, Oddelenie stavieb verejných priestorov

C: Zel: prosím skoordinovať situácie alebo úprave označenia v legene-v dendro prieskume sú označené iné stromy na výrub ako v situácií, prosím o kontrolu aj v ostatných výkresoch

D:

* Nevidím zakreslené stromy na ktoré podlieha výrubové povolenie 4ks

E:

E1.1 -  neviem sa zorientovať, k čomu patria tieto kóty, prosím o posuun kóty dverí alebo čo to je

* Hrúbka extenzívky je cca 400mm?

X: Sit.\_Dendro- , šrafáž stromov podliehajúcich na výrubové konanie úplne nesedí s legendou (menej dôležité)

Prosím preveriť tie stromy na výrubko, inak nič zásadne som si nevšimla.

## Externé financovanie

### Ing. Peter Virsík a Mgr. Michal Šimko, Oddelenie externého financovania – životné prostredie

Za externé financovanie bez pripomienok. Platí to, čo sme si povedali a zhodnotili počas stretnutí, ktoré sa uskutočnili 06-07/24. Odporúčame pokračovať v súlade s podmienkami výzvy 2.7.4. SO-02 - Zhodnotená oprávnenosť.

## Projektová kancelária - Magistrát

### Ing. Kristína Znášiková, PK-MAG

## Mestská časť Petržalka

### Ing. arch. Viktor Kasala, MČ Petržalka, Referát územného rozvoja a GIS

* Pripomienka MČ z rokovania dňa 30.04.2024 vo veci zmeny druhovej skladby v rámci výsadby 3 ihličnatých drevín nebola zapracovaná. Navrhovaná skupinová výsadba 3ks Cedrus atlantica nie je pre MČ prijateľná. Nespĺňa požiadavky na pôvodný druh a habitus žiaduci pre vianočný stromček. Pre potreby trvalého vianočného stromčeka je prípustné v návrhu počítať so skupinovou výsadbou 2ks menších jedincov Cedrus atlantica pre zvýšenie diverzity navrhovaného sortimentu v parkovej úprave a jedného samostatne stojaceho jedinca druhu Picea abies výšky aspoň 10m. Je potrebné, aby drevina stála samostatne oddelená od zvyšku skupiny, s väčším rozostupom, pre potreby ozdobovania vianočného stromčeku. Smrek obyčajný je pôvodná drevina, ktorá rastie rýchlo a dosiahne tak požadovaných rozmerov v kratšom čase ako navrhovaný Cedrus atlantica. Taktiež je smrek významným hostiteľom druhovo bohatého spoločenstva lienok v meste.
* Priestor na umiestnenie dočasného stromu (napr. 1.máj) je pre MČ prijateľný.
* MČ trvá na pojazdnosti vodného prvku SO3.100.3 vzhľadom na potrebu využitia celej plochy počas kultúrnych podujatí.
* MČ trvá na pripomienke voľby vhodnej svietivosti verejného osvetlenia v rámci jednotlivých funkčných plôch námestia s ohľadom na blízkosť bytových domov a prírodného prostredia.
* Na základe projektovej dokumentácie bude vlastníkom a prevádzkovateľom Námestia republiky Hlavné mesto SR BA, s čím MČ súhlasí.

Naďalej trváme na požiadavkách MČ Bratislava-Petržalka zo dňa 08.04.2024:

* V zmysle územnoplánovacieho podkladu UŠ Riešenie centrálnej rozvojovej osi Petržalky (6/2022) pre účely obstarania zmien a doplnkov územného plánu a jednotlivých územných plánov zón, žiadame uvažovať s rezervou pre lávku cez Chorvátske rameno vyúsťujúcu v predpolí OD Kaufland a tomuto riešeniu prispôsobiť aj vedenia peších a cyklistických trás.
* Odporúčame úpravu okolia pamätníka prekonzultovať s jeho autorom. Pamätník bol pôvodne koncipovaný v orientácii na juh, pričom súčasný návrh námestia vytvára hlavný nástup na vyvýšené plató pamätníka z východu – od námestia.

Nemáme poznatky čo všetko bolo súčasťou autorského návrhu pamätníka, preto odporúčame prekonzultovať návrh s autorom pamätníka, resp. s dedičom autorských práv.

* Požadujeme doplniť návrh etapizácie realizácie projektu revitalizácie Námestia republiky. Predpokladáme, že revitalizácia celého územia neprebehne naraz.
* Upozorňujeme na nezrovnalosť pri náhradnej výsadbe (ELE) a navrhovanej výsadbe: v rámci výkresu sa pri náhradnej výsadbe (ELE) uvádza v legende spolu 126 ks drevín a pri navrhovanej výsadbe 115 ks. V textovej časti v rámci bilančnej tabuľky pri náhradnej výsadbe (ELE) sa uvádza 115 ks drevín a v rámci navrhovanej výsadby sa uvádza 126 ks. Prosíme zosúladiť.
* V rámci návrhu kiosku absentuje miesto na zberné nádoby na ZKO a vytriedené zložky KO, ktoré by malo byť súčasťou stavby. Žiadame o vzájomnú koordináciu s DPB a.s., ktorý má v súčasnosti umiestnený kontajner na odpad v tesnej blízkosti zastávky.
* Žiadame vybudovať niky/zálivy v mieste zastávok verejnej hromadnej dopravy (ďalej len „VHD“) z dôvodu možných kongescií spôsobených stojacimi vozidlami VHD.
* V prípade zásobovania Námestia Republiky je potrebné v ďalšom stupni doriešiť kritické/kolízne miesta križovaní vozidlami zásobovania, cyklistickej a pešej dopravy.
* Vybudovaním stravovacieho zariadenia a kiosku dochádza k zmene užívania Námestia Republiky, je z toho dôvodu potrebné výpočtom pre nároky na statickú dopravu podložiť potreby pre zamestnancov a návštevníkov týchto zariadení, podľa STN 73 6110:2024:
* v zmysle článku 16.3.1 „Parkoviská sa umiestňujú v miestach možných zdrojov a cieľov prepravy: v obytných zónach pri administratívnych a výrobných zariadeniach, zariadeniach občianskej vybavenosti, dopravných, obchodných, rekreačných zariadeniach a pod. O ich umiestnení treba rozhodnúť výhľadovo v časovom horizonte minimálne 20 rokov. Môžu sa navrhovať aj po etapách v prípadoch, ak ide o etapovitú výstavbu základných objektov.“.
* v zmysle článku 16.3.10 „Akákoľvek nadstavba, dostavba, prístavba objektu pri zmene jeho úžitkovej plochy alebo zmena užívania objektu či časti tohto objektu vyžaduje spracovanie nového výpočtu statickej dopravy pre celý objekt, či priemyselný areál v súlade s touto STN. Výpočtom určené nároky na statickú dopravu musia byť zabezpečené na spevnených plochách vo vlastníctve investora.“.
* Navrhujeme zmeniť umiestnenie nového skateparku na Námestí Republiky tak, ako je v dnešnej dobe situované, po presunutí skateparku priamo do námestia môže dôjsť k zvýšenej miere kolízií voľne pohybujúcich sa detí a športovcov užívajúcich skatepark (korčuliari, jazdi BMX, skateboard).

V prípade, že nebude možné ponechanie skateparku v jeho súčasnom priestore, v ďalších stupňoch požadujeme farebne odlíšiť plochy, resp. kolízne body stretu chodcov a športovcov označiť pomocou dopravných značiek alebo informačných tabúľ.

* V prípade budúcich stavebných prác aj na miestnych cestách III. a IV. triedy a účelových cestách v Mestskej časti Bratislava-Petržalka je potrebné požiadať príslušný CSO o povolenie na zvláštne užívanie podľa § 8 zákona č. 135/1961 a pozemných komunikáciách (cestný zákon) v znení neskorších predpisov.